seungwon929/Th-miracl huggingface dataset:
ผ่าโลกบันเทิง

ผ่าโลกบันเทิง เป็นภาพยนตร์ไทยที่ออกฉายเมื่อปี พ.ศ. 2527 กำกับการแสดงโดย ฉลอง ภักดีวิจิตร นำแสดงโดย ธีรพงศ์ เหลียวรักวงศ์, โจ เสมอใจ, นพพล โกมารชุน, เนาวรัตน์ ยุกตะนันท์, พุ่มพวง ดวงจันทร์ และ กรุง ศรีวิไล

เป็นเรื่องราวของ สตางค์ นักประดิษฐ์หนุ่มที่ต้องร่วมมือกับตระกูล ข.ไข่ ในการหยุดยั้งกลุ่มผู้ร้ายที่นาย สิงโต พ่อของสตางค์จ้างมาเพื่อพาตัวเขากลับไปพร้อมกับผลักดัน น้ำผึ้ง ลูกสาวคนโตของ ตาน้ำ ช่างตัดผมประจำ บางยี่เก และคนรักของ ขุนพล พี่ใหญ่ของตระกูลข.ไข่ให้เป็นนักร้องให้ได้ส่วนความรักของสตางค์และ น้ำฝน ลูกสาวคนรองของตาน้ำจะลงเอยอย่างไร

ใน พ.ศ. 2551 หนังเรื่องนี้ได้ถูกนำมาสร้างอีกครั้งโดยยังคงเนื้อเรื่องในฉบับหนังเอาไว้แต่ได้มีการเพิ่มบทและเพิ่มตัวละครเพื่อความเข้มข้นนำแสดงโดย อานัส ฬาพานิช, ภาณุ สุวรรณโณ, จีรนันท์ มะโนแจ่ม และ วรภร เลิศเกียรติไพบูลย์
ทีเด็ด ครูพันธุ์ใหม่จิตพิสัยเดือด

ทีเด็ด ครูพันธุ์ใหม่จิตพิสัยเดือด ผลิตโดยบริษัท บรอดคาซท์ ไทย เทเลวิชั่น จำกัด ออกอากาศทางช่อง 3 ทุกวันศุกร์ เสาร์ อาทิตย์ เวลาหลังข่าวภาคค่ำ วันที่ 15 สิงหาคม - 3 ตุลาคม พ.ศ.2546 เวลา 20.15 - 22.15 น. โดยประมาณ กำกับการแสดงโดย คุณบำเพ็ญ ชำนิบรรณการ ลักษณะการนำเสนอ เป็นละครแนวใหม่วัยรุ่น มีการดำเนินเรื่องอย่างฉับไว แต่ละช่วงมีคติสอนใจ มีการหยิบยกประเด็นปัญหาต่างๆ ของวัยรุ่นมานำเสนอเป็นเรื่องๆ ไปอย่างชัดเจน
นิ

นิ (คานะ)
に ในอักษร ฮิระงะนะ หรือ 二ในอักษร คาตะคะนะ เป็นหนึ่งในตัวอักษรคานะของญี่ปุ่นซึ่งแต่ละตัวแทนหนึ่งเสียง. การเขียนตัว に( นิ ) ในฮิระงะนะจะเขียนสามจังหวะ ขณะที่ตัว二( นิ ) ในคะตาคะนะ จะเขียนเป็นสองจังหวะ
に เป็นตัวอักษรลำดับที่ 22 อยู่ระหว่าง な( นะ ) และ ぬ( นุ ) ในการจัดลำดับอักษรปัจจุบัน
ตัวอักษรにในฮิระงะนะเขียนได้สามจังหวะ

1. ลากแนวตั่งจากบนลงล่างโดยตวัดตรงปลายล่าง

2. ขีดด้านบนเป็นแนวนอนระยะสั้นๆจากซ่ายไปขวา

3. ขีดด้านล้างในแนวนอนจากซ้ายไปขวา

ตัวอักษร 二ในคะตะคะนะเขียนได้สองจังหวะ

1. ขีดด้านบนเป็นแนวนอนจากซ้ายไปขวา

2. ขีดอีกเส้นที่ด้านล่างตามจังหวะแรกแต่ให้มรเส้นยาวกว่าด้านบนเล็กน้อย
วันเดียว วันนั้น วันของเรา

วันเดียว วันนั้น วันของเรา ( อังกฤษ: One Day ) เป็นภาพยนตร์ที่กำกับโดย Lone Scherfig ถูกดัดแปลงโดย เดวิด นิคอลส์ ในปี ค.ศ. 2009 ในนวนิยายชื่อเดียวกัน ภาพยนตร์เรื่องนี้เปิดตัวในโรงภาพยนตร์ในเดือนสิงหาคม ปี 2011
วันที่ 15 กรกฎาคม ปี 1988 ซึ่งเป็นวันสำเร็จการศึกษาจากมหาวิทยาลัยของพวกเขา เอ็มมา มอร์ลีย์ (แอนน์ แฮตธาเวย์ ผู้ได้รับการเสนอชื่อชิงรางวัลอคาเดมี อวอร์ด) และ เด็กซ์เตอร์ เมย์ฮิว (จิม สเตอร์เกสส์จาก Across the Universe) ก็เริ่มสานสายสัมพันธ์ที่ยาวนานชั่วชีวิต เธอเป็นเด็กสาวชนชั้นแรงงานผู้มีแนวคิดและความทะเยอทะยาน เธอฝันจะทำให้โลกนี้เป็นสถานที่ที่ดีขึ้น ส่วนเขาเป็นหนุ่มร่ำรวย ผู้ฝันว่าโลกนี้จะเป็นสนามเด็กเล่นของเขา ในเวลาสองทศวรรษหลังจากนั้น ช่วงเวลาสำคัญในความสัมพันธ์ของทั้งคู่ได้ถูกบอกเล่าผ่านวันที่ 15 กรกฎาคมหลายครั้งในชีวิตของพวกเขา ทั้งร่วมกันและแยกกัน เราได้เห็นเด็กซ์และเอ็มผ่านทางมิตรภาพและการทะเลาะเบาะแว้ง ความหวังและโอกาสที่พลาดพลั้ง เสียงหัวเราะและคราบน้ำตา ระหว่างเรื่องเหล่านั้น คนทั้งคู่ก็ตระหนักได้ว่า สิ่งที่พวกเขาเฝ้าค้นหาและเฝ้าหวังอยู่นั้นอยู่ตรงหน้าพวกเขามาตลอด ขณะที่ความหมายที่แท้จริงของวันนั้นในปี 1988 ถูกเปิดเผยออกมา พวกเขาก็เริ่มเข้าใจกับธรรมชาติของความรักและชีวิตอย่างแท้จริง
ภาพยนตร์เรื่องนี้ฉายในโรงภาพยนตร์มาแล้วทั่วโลกยกเว้นประเทศอินเดีย.PVR พิกเจอร์ เป็นผู้จัดจำหน่ายอย่างเป็นทางการในอินเดีย
สัมพจนัย

สัมพจนัย คือภาพพจน์ชนิดหนึ่ง ใช้อธิบายแนวคิดที่มีความหมายต่อไปนี้
กองทัพอากาศกองทัพประชาชนลาว

กรมทหารอากาศลาว หรือชื่ออย่างเป็นทางการ กรมทหารอากาศกองทัพประชาชนลาว () เป็นกองทัพอากาศของประเทศลาวในปี 2014 กรมทหารอากาศลาวมีเครื่องบินและเฮอริคอปเตอร์ประจำการส่วนใหญ่มาจากสหภาพโซเวียต

ในปี 2010 กรมทหหารอากาศลาวมีเครื่องบินรบดังนี้
กองทัพบรูไน

กองทัพบรูไน ( ) คือกองกำลังติดอาวุธของราชอาณาจักรบรูไนดารุสซาราม ก่อตั้งเมื่อวันที่ 31 พฤษภาคม พ.ศ. 2504 กองทัพบรูไนประกอบด้วยสามเหล่าทัพคือ กองทัพบก, กองทัพอากาศ และ กองทัพเรือ

บทบาทของกองทัพบรูไนคือ

กองทัพบกบรูไนประกอบด้วย 4 กองพันและกองพันสนันสนุนอีก 700 นาย บทบาทของกองทัพบกคือรักษาความปลอดภัยของประเทศและปกป้องอธิปไตยของชาติ ความรับผิดชอบหลักคือคือการต่อต้านภัยคุกคามจากภายในและน้อกประเทศ และรักษาความมั่นคงในประเทศ
กระแสเกาหลี

กระแสเกาหลี () หรือ คลื่นเกาหลี () หมายถึง การแพร่ของวัฒนธรรมร่วมสมัยของเกาหลีใต้ไปทั่วโลก คำนี้ประดิษฐ์ขึ้นในประเทศจีนเมื่อกลางปี ค.ศ. 1999 โดยนักหนังสือพิมพ์ปักกิ่งซึ่งประหลาดใจในความนิยมของบันเทิงและวัฒนธรรมเกาหลีในจีนที่เติบโตขึ้นอย่างรวดเร็ว กระแสเกาหลีสร้างรายได้แก่เกาหลีใต้เป็นเงิน 4,200 ล้านดอลลาร์สหรัฐผ่านการส่งออกวัฒนธรรม

กระแสเกาหลีเกิดขึ้นจากโลกในยุคโลกาภิวัฒน์ที่การสื่อสารไร้พรมแดน โดยผ่านสินค้าทางวัฒนธรรมเคป๊อป ซึ่งได้แก่ เพลง, ละครโทรทัศน์, ภาพยนตร์, วีดีโอเกม, นวนิยาย, การ์ตูนและแอนิเมชัน โดยเริ่มมาจากกิจกรรมของภาคเอกชนในการค้าขายทางวัฒนธรรมไปยังประเทศต่าง ๆ โดยเฉพาะภาพยนตร์และละครโทรทัศน์และเพลงเกาหลี แต่กระแสที่เกิดขึ้นและรายได้มหาศาลที่กลับเข้าสู่ประเทศ ทำให้รัฐบาลเกาหลีใต้ต้องกลับมาพิจารณานโยบายเสียใหม่ โดยเปลี่ยนเป็นการส่งเสริมอุตสาหกรรมในภาคบันเทิง กระแสเกาหลีได้รับความนิยมอย่างรวดเร็ว เนื่องจากความสดใหม่ที่เป็นทางเลือกของตลาดโลก ในยามที่กระแสของเจป๊อปเริ่มถดถอย และลัทธิต่อต้านอเมริกันแพร่ไปทั่วโลก จนได้รับความนิยมแม้ในกระทั่งประเทศทางแถบตะวันตก เช่น สหรัฐอเมริกา, แคนาดา หรือประเทศที่เคร่งครัดศาสนาเช่น กลุ่มประเทศตะวันออกกลาง ผลกระทบของกระแสนิยมคลื่นเกาหลีส่งผลให้อุตสาหกรรมการท่องเที่ยวของเกาหลีใต้ทำรายได้มากขึ้น และยังทำให้ผู้คนทั่วโลกหันมาสนใจในเรื่องราวของความเป็นชาติเกาหลีมากขึ้นอีกด้วย

ในประเทศไทย กระแสเกาหลีเริ่มต้นในราวปี ค.ศ. 2001 จากความสำเร็จของภาพยนตร์เรื่อง "My Sassy Girl" (ยัยตัวร้ายกับนายเจี๋ยมเจี้ยม) จากนั้นในเดือนตุลาคม ค.ศ. 2005 เมื่อช่อง 3 ได้นำละครโทรทัศน์เรื่อง "Jewel in the Palace" (แดจังกึม จอมนางแห่งวังหลวง) เข้ามาฉาย ประสบความสำเร็จและได้รับความนิยมเป็นอย่างมาก จนกลายเป็นปรากฏการณ์ ทำให้สถานีโทรทัศน์ช่องต่าง ๆ ได้ซื้อลิขสิทธิ์ละครโทรทัศน์เกาหลีมาฉายแข่งขันกัน

จนกระทั่งในราวต้นปี ค.ศ. 2014 กระแสเกาหลีในประเทศไทยเริ่มสร่างซาลง มีการวิเคราะห์กันว่าวัฒนธรรมญี่ปุ่นจะหวนกลับมาได้รับความนิยมอีกครั้ง
วิทยาลัยชุมชนน่าน

วิทยาลัยชุมชนน่าน เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา กระทรวงศึกษาธิการ จัดตั้งขึ้นเมื่อวันที่ 29 มีนาคมพ.ศ. 2554 ตามนโยบายการกระจายการศึกษาสู่ท้องถิ่นในจังหวัดที่ไม่มีสถาบันอุดมศึกษา โดยยึดหลัก "การศึกษาสร้างชาติ สร้างคน สร้างงาน" และมุ่งเน้นการจัดการศึกษาหลากหลาย สนองตอบต่อความต้องการของท้องถิ่น พร้อมมั้งเน้นการมีส่วนร่วมของภาคประชาสังคม

วิทยาลัยชุมชนน่าน ตั้งอยู่ ณ โรงเรียนชุมชนบ้านดอนมูล (เดิม) เลขที่ 10 หมู่ 5 ถนนยันตรกิจโกศล ตำบลดู่ใต้ อำเภอเมืองน่าน จังหวัดน่าน

วิทยาลับชุมชนน่าน เปิดสอนหลักสูตรอนุปริญญา ดังนี้
นินเท็นโด 3DS

นินเท็นโด 3DS เป็นเครื่องเกมพกพาซึ่งผลิตโดยนินเท็นโด เป็นรุ่นที่ต่อจาก นินเท็นโด ดีเอส มีลักษณะคล้ายกับนินเท็นโด ดีเอส มีภาพสามมิติที่มองได้ด้วยตาเปล่า
เปิดตัวในปี พ.ศ. 2554สามารถเล่นเกมของนินเท็นโด ดีเอสได้ และสามารถดาวน์โหลดเกมเก่าๆมาเล่นได้ผ่านทาง Virtual Console
ได้

ดูเพิ่ม "นินเท็นโด 3ดีเอส เอ็กซ์แอล"

วางจำหน่าย นิว นินเท็นโด 3DS หรือ นิว นินเท็นโด 3DS LL ญี่ปุ่น 11 ตุลาคม 2557
ซาแมนธา สมิธ

ซาแมนธา สมิธ (29 มิถุนายน พ.ศ. 2515 – 25 สิงหาคม พ.ศ. 2528) เป็นเด็กนักเรียนหญิงชาวอเมริกัน นักเคลื่อนไหวเรียกร้องสันติภาพ และนักแสดงหญิงเด็กจากเมืองแมนเชสเตอร์ รัฐเมน ผู้มามีชื่อเสียงในยุคสงครามเย็นทั้งในสหรัฐอเมริกาและสหภาพโซเวียต ใน พ.ศ. 2525 สมิธเขียนจดหมายถึงเลขาธิการพรรคคอมมิวนิสต์สหภาพโซเวียตที่เพิ่งได้รับแต่งตั้งใหม่ ยูรี อันโดรปอฟ และได้รับการตอบเป็นการส่วนตัว ซึ่งรวมไปถึงการเชิญให้เดินทางเยือนสหภาพโซเวียตเป็นการส่วนตัว ที่เธอตอบรับ

สมิธได้รับความสนใจจากสื่ออย่างกว้างขวางในสองประเทศว่าเป็น "เอกอัครราชทูตความปรารถนาดี" (Goodwill Ambassador) และกลายเป็นที่รู้จักว่า "เอกอัครราชทูตอายุน้อยที่สุดของอเมริกา" โดยเข้าร่วมกิจกรรมสร้างสันติภาพในญี่ปุ่น เธอเขียนหนังสือเกี่ยวกับการเดินทางเยือนสหภาพโซเวียตของเธอ และร่วมแสดงในซีรีส์โทรทัศน์ "ไลม์สตรีท" ก่อนเสียชีวิตในเหตุเครื่องบินบาร์ฮาร์บอร์แอร์ไลน์ เที่ยวบินที่ 1808 ตก ด้วยวัย 13 ปี
เลขาธิการพรรคคอมมิวนิสต์แห่งสหภาพโซเวียต

เลขาธิการคณะกรรมการกลางพรรคคอมมิวนิสต์แห่งสหภาพโซเวียต () เป็นตำแหน่งที่มอบให้แก่ผู้นำพรรคคอมมิวนิสต์แห่งสหภาพโซเวียต ด้วยข้อยกเว้นบางประการ ตำแหน่งนี้เทียบได้กับผู้นำสหภาพโซเวียต ที่ผ่านมาตำแหน่งนี้มีชื่ออื่นอีกสี่ชื่อ ได้แก่ เลขาธิการผู้เชี่ยวชาญ (ค.ศ. 1917-1918), ประธานสำนักเลขานุการ (ค.ศ. 1918-1919), เลขานุการผู้รับผิดชอบ (ค.ศ. 1919-1922) และเลขานุการลำดับที่หนึ่ง (ค.ศ. 1953-1966) ต่อมาภายหลังการเสียชีวิตของเลนิน โจเซฟ สตาลินยกระดับตำแหน่งนี้ให้บังคับบัญชาพรรคคอมมิวนิสต์ทั้งหมด และสหภาพโซเวียตทั้งหมดโดยนิยามด้วย

ตำแหน่งนี้ตั้งขึ้นเมื่อ ค.ศ. 1922 มีเอเลนา สตาโซวาเป็นผู้ดำรงตำแหน่งคนแรก และยุบลงเมื่อ ค.ศ. 1991 โดยมีวลาดีมีร์ อีวัชโกเป็นรักษาการคนสุดท้าย (เลขาธิการคนสุดท้าย คือ มีฮาอิล กอร์บาชอฟ)
เอดมันด์ โรเบิตส์

เอดมันด์ โรเบิตส์ (; 1784-1836) หรือเรียกตามสำเนียงไทยว่า เอมินราบัด เป็นนักการทูตชาวอเมริกันที่ได้เข้ามาทำสนธิสัญญากับ สยาม ในรัชสมัย พระบาทสมเด็จพระนั่งเกล้าเจ้าอยู่หัว.
ซูเปอร์แมน (ภาพยนตร์)

ซูเปอร์แมน เป็นภาพยนตร์แนว ซูเปอร์ฮีโร่ ออกฉายครั้งแรกเมื่อปี ค.ศ. 1978 นำแสดงโดย คริสโตเฟอร์ รีฟ กำกับการแสดงโดย ริชาร์ด ดอนเนอร์ โดยความช่วยเหลือของ กอฟฟรี่ อันเวิรส์ ผู้ช่วยด้านการกำกับภาพ โดยภาพเริ่มต้นของภาพยนตร์เรื่องนี้จะมีข้อความอุทิศให้แก่ กอฟฟรี่ เพื่อเป็นเกียรติแก่งานของเขา
ปราสาทกู่พระสันตรัตน์

กู่สันตรัตน์ เป็นโบราณสถานที่สร้างขึ้นตามศิลปะขอม ตั้งอยู่ที่อำเภอนาดูน จังหวัดมหาสารคาม เป็นอโรคยศาลา หรือโรงพยาบาล

กู่สันตรัตน์ ได้รับการประกาศขึ้นทะเบียนเป็นโบราณสถานโดยกรมศิลปากร เมื่อวันที่ 8 มีนาคม พ.ศ. 2478
ความเป็นมา:

กู่สันตรัตน์เป็นโบราณสถานที่มีลักษณะแบบขอม เป็นสถานที่ ที่เรียกว่าอโรคยาศาล หรือโรงพยาบาล ตั้งอยู่ที่ตำบล กู่สันตรัตน์ อำเภอนาดูน จังหวัดมหาสารคาม ห่างจากที่ว่าการอำเภอนาดูน มาทางทิศตะวันออก เฉียงเหนือ ประมาณ 4 กิโลเมตร กู่สันตรัตน์มีลักษณะเป็นปราสาทแบบย่อมๆ ตั้งอยู่บนฐานชั้นเดียวสร้างด้วยศิลาแลง หันหน้าไปทางทิศตะวันออก มีกำแพงล้อมลอบในกรอบ รูปสี่เหลี่ยมผืนผ้า ทางด้านหน้าปราสาททางทิศตะวันออกเฉียงเหนือมี สระสี่เหลี่ยมขนาดกว้าง 10 เมตร ยาว 12 เมตร ซึ่งน่าจะหมายถึงบาราย ซึ่ง เป็นไปตามคติของขอม(เขมร) ที่ว่าเมื่อมีการสร้างปราสาทหินก็มีการ ขุดสระหรือ บารายกักน้ำไว้ในที่ใกล้เคียงนั้นด้วย

ทางด้านทิศตะวันออกซึ่งเป็นด้านหน้าปราสาทมีซุมประตูทางเข้าหรือโคปุระ ก่อด้วยศิลาแลง ส่วนประตูทางเข้านั้น ปรากฏให้เห็นว่ามีแผ่นทับหลังอยู่เหนือประตู กับมีเสาประดับที่กรอบประตูทั้งสองด้าน แผ่นทับหลังและเสาประดับกรอบประตูทำด้วยหินทรายแต่ไม่มีการสลักลายใดๆ ทั้งสิ้น จึงดูคล้ายกับว่าทำยังไม่เสร็จ องค์ปราสาทมีลักษณะรูปสี่เหลี่ยมย่อมุม มีประตูทางเข้าอยู่ทางทิศตะวันออก ส่วนทางทิศเหนือทิศใต้และทิศตะวันตกเป็นประตูหลอก เมื่อพิจารณาเฉพาะองค์ปราสาทแล้วสันนิษฐานได้ว่ากู่สันตรัตน์ยังสร้างไม่เสร็จสมบูรณ์ เพราะทางด้านหน้าตอนบนนั้นมีช่องว่างเว้นไว้ เป็นช่องสามเหลี่ยม ซึ่งส่วนนี้เมื่อเสร็จสมบูรณ์ก็คือหน้าบัน ที่จะทำด้วยหินทรายซึ่งคงต้องสลักลวดลายประกอบด้วย สิ่งสำคัญต่อมาคือแผ่นทับหลัง ที่ตั้งอยู่เหนือกรอบประตูนั้นมีแผ่นหินทรายวางไว้ แต่ยังไม่มีการสักลวดลายใดๆ ทั้งสิ้น

โดยทั่วไปแผ่นทับหลังต้องมีการสลักลายหรือภาพประกอบไว้เสมอ แม้เสาประดับกรอบประตูทั้ง 2 ด้าน ก็มักสลักลายประดับเช่นกัน แต่เสาที่อยู่ติดกรอบประตูทางด้านซ้ายนั้นยังเป็นแท่งหินทรายเรียบๆ อยู่ไม่มีลวดลายใดๆ ทั้งสิ้นคงมีเฉพาะเสาประดับกรอบประตูทางด้านขวาของปราสาทเท่านั้น ที่ได้สลักลายไว้อย่างคร่าวๆ จากลักษณะดังกล่าวจึงเป็นหลักฐาน สันนิษฐาน ได้ว่า ปราสาทองค์นี้ยังสร้างไม่เสร็จ แต่ช่างได้สร้างไปตามแบบที่เป็นลักษณะเฉพาะของขอม คือแม้องค์ปราสามจะก่อด้วยหินทรายหรือศิลาแลง แต่ส่วนสำคัญทั้ง 3 คือ หน้าบัน ทับหลัง และเสาประดับกรอบประตูต้อง ทำด้วยหินทรายเสมอ ทั้งนี้เพราะหินทรายมีคุณสมบัติเหมาะกับการแกะสลัก ในสถาปัตยกรรมหินทรายโดยเฉพาะ
ร็อกกี จอห์นสัน

ร็อกกี จอห์นสัน () เกิดวันที่ 24 สิงหาคม ค.ศ. 1944 เป็นอดีตนักมวยปล้ำอาชีพชาวแคนาดา ของสมาคมเวิลด์เรสต์ลิงเฟเดเรชั่น(WWF) อดีตแชมป์โลกแทกทีมคู่กับโทนี แอตลาส เป็นพ่อของดเวย์น จอห์นสัน หรือ เดอะ ร็อก และได้เข้าสู่หอเกียรติยศดับเบิลยูดับเบิลยูอี ประจำปี 2008
โรงไฟฟ้านิวเคลียร์เชียร์โนบีล

โรงไฟฟ้านิวเคลียร์เชียร์โนบีล (, ) เป็นสถานีไฟฟ้านิวเคลียร์ปลดประจำการแล้วใกล้กับนครปริปยัต (Pripyat) ยูเครน ห่างจากนครเชียร์โนบีลไปทางตะวันตกเฉียงเหนือ 18 กิโลเมตร ห่างจากชายแดนยูเครน-เบลารุส 16 กิโลเมตร และห่างจากกรุงเคียฟไปทางเหนือราว 110 กิโลเมตร เครื่องปฏิกรณ์ที่ 4 เป็นจุดเกิดภัยพิบัติเชียร์โนบีลเมื่อ พ.ศ. 2529

สถานีไฟฟ้าวี.ไอ. เลนิน () ตามที่รู้จักกันในสมัยโซเวียต ประกอบด้วยเครื่องปฏิกรณ์ประเภท อาร์บีเอ็มเค-1000 สี่เครื่อง แต่ละเครื่องผลิตกระแสไฟฟ้าได้ 1,000 เมกะวัตต์ (พลังงานความร้อน 3.2 จิกะวัตต์) และเครื่องปฏิกรณ์ทั้งสี่เครื่องรวมกันผลิตกระแสไฟฟ้า 10% ของยูเครน ในช่วงที่เกิดอุบัติเหตุขึ้น ก่อสร้างขึ้นครั้งแรกใน พ.ศ. 2513 เป็นสถานีไฟฟ้านิวเคลียร์ประเภทอาร์เอ็มบีเคแห่งที่สามในสหภาพโซเวียต (หลังเลนินกราดและเคิสก์) และเป็นโรงไฟฟ้านิวเคลียร์แห่งแรกบนแผ่นดินยูเครน

วันที่ 26 เมษายน พ.ศ. 2529 เกิดภัยพิบัติขึ้นที่เครื่องปฏิกรณ์ที่ 4 ซึ่งถูกขนานนามอย่างกว้างขวางว่าเป็นอุบัติเหตุครั้งเลวร้ายที่สุดในประวัติศาสตร์พลังงานนิวเคลียร์ ผลคือ เครื่องปฏิกรณ์ที่ 4 ถูกทำลายลงสิ้นเชิง และนับแต่นั้นได้ถูกปิดผนึกในโลงหินและคอนกรีตเพื่อป้องกันการรั่วไหลของกัมมันตรังสีเพิ่มเติม พื้นที่ขนาดใหญ่ในยุโรปได้รับผลกระทบจากอุบัติเหตุ เมฆรังสีแผ่ไปไกลถึงนอร์เวย์ในสแกนดิเนเวีย
ยูฟ่าแชมเปียนส์ลีก ฤดูกาล 2012–13

ยูฟ่าแชมเปียนส์ลีก ฤดูกาล 2012-13 นี้จะเป็นฤดูกาลที่ 58 ของการแข่งขันฟุตบอลสโมสรยุโรป โดยการแข่งขันนี้ จัดโดย ยูฟ่า และเป็นฤดูกาลที่ 21 ในการใช้ชื่อ ยูฟ่าแชมเปียนส์ลีก

โดยมีการแข่งขันนัดชิงชนะเลิศของ ยูฟ่าแชมเปียนส์ลีกนั้น จะเล่นที่ สนามเวมบลีย์ ใน ลอนดอน ประเทศอังกฤษ และการแข่งขันครั้งนี้เป็นครั้งที่ 7 แล้วที่นัดชิงชนะเลิศจะลงแข่งขันที่ สนามเวมบลีย์
ทีมสโมสรทั้งหมด 76 ทีมที่จะมีส่วนร่วมในการแข่งขันครั้งนี้ จะมาจาก 52 สมาชิกของ ยูฟ่า (ยกเว้น ประเทศลิกเตนสไตน์ ที่ยังไม่มีการแข่งขันฟุตบอลลีกในประเทศ)
ด้านล่างนี้เป็นคุณสมบัติการเข้าแข่งขันของลีกในแต่ละประเทศ

หมายเลขในวงเล็บคืออันดับในลีกNote: กำหนดการเบื้องต้นจากยูฟ่า

รอบคัดเลือกจะเป็นทีมที่มาจากประเทศตามที่ ฟีฟ่า ได้กำหนดเกณฑ์เอาไว้ โดยจะแข่งขันกันแบบ เหย้า-เยือน

นัดแรกแข่งขันกันในวันที่ 3 กรกฎาคม และนัดที่สอง ในวันที่ 10 กรกฎาคม พ.ศ. 2555

นัดแรกแข่งขันกันในวันที่ 17 และ 18 กรกฎาคม และนัดที่สอง ในวันที่ 24 และ 25 กรกฎาคม พ.ศ. 2555

รอบคัดเลือกรอบสามนี้ จะแบ่งเป็น 2 เส้นทาง คือ เส้นทางแชมเปียนส์ (ทีมที่ชนะจากรอบที่แล้ว) และ เส้นทางลีก (ทีมที่ได้คัดเลือกมาจากการแข่งขันลีกภายในประเทศ) โดยผู้ชนะ จะได้เข้ารอบต่อ ส่วนผู้แพ้ จะไปลงเล่นใน ยูฟ่ายูโรปาลีก 2012-13 รอบแบ่งกลุ่ม
นัดแรกแข่งขันกันในวันที่ 31 กรกฎาคม และ 1 สิงหาคม และนัดที่สอง ในวันที่ 7 และ 8 สิงหาคม พ.ศ. 2555
!colspan="6"|เส้นทางแชมเปียนส์

!colspan="6"|เส้นทางลีก

รอบเพลย์ออฟนี้ จะแบ่งเป็น 2 เส้นทาง คือ เส้นทางแชมเปียนส์ (ทีมที่ชนะจากรอบที่แล้ว) และ เส้นทางลีก (ทีมที่ได้คัดเลือกมาจากการแข่งขันลีกภายในประเทศ) โดยผู้ชนะ จะได้เข้ารอบต่อ ส่วนผู้แพ้ จะไปลงเล่นใน ยูฟ่ายูโรปาลีก ฤดูกาล 2012-13 รอบแบ่งกลุ่ม
นัดแรกแข่งขันกันในวันที่ 21 และ 22 สิงหาคม และนัดที่สอง ในวันที่ 28 และ 29 สิงหาคม พ.ศ. 2555
!colspan="6"|เส้นทางแชมเปี้ยนส์

!colspan="6"|เส้นทางลีก

32 ทีมที่จะเล่นในรอบแบ่งกลุ่ม โดยจะมี 10 ทีมที่เข้ามาจากรอบเพลย์ออฟ และอีก 22 ทีมที่เข้ารอบโดยอัตโนมัติ

โดย 32 ทีมนี้จะถูกจัดใน 8 กลุ่ม กลุ่มละ 4 ทีม ซึ่งแชมป์ของกลุ่มและอันดับที่ 2 ของกลุ่มจะเข้ารอบ 16 ทีมสุดท้าย ส่วนอันดับที่ 3 จะได้เข้าร่วมแข่งขัน ยูฟ่ายูโรปาลีก ฤดูกาล 2012-13 รอบแบ่งกลุ่ม

ในรอบแพ้คัดออก หรือรอบน็อกเอาต์ แต่ละทีมจะเล่น 2 นัด โดยแบ่งเป็นเหย้าและเยือน ส่วนนัดชิงชนะเลิศจะเล่นเพียงนัดเดียว ในการจับสลากแบ่งสายของรอบ 16 ทีมสุดท้าย จะนำทีมอันดับที่ 1 ของแต่ละกลุ่ม มาพบกับทีมอันดับที่ 2 ของแต่ละกลุ่ม โดยทีมอันดับที่ 2 ของแต่ละกลุ่มนั้นจะได้เล่นเป็นเจ้าบ้านก่อน ส่วนรอบ 8 ทีมสุดท้ายจะไม่มีการจับสลากแบ่งสาย แต่จะเป็นการเข้ารอบมาพบกันเองมีการจับสลากในวันที่ 15 มีนาคม ค.ศ. 2013 รอบ 8 ทีมสุดท้าย นัดแรก จะลงทำการแข่งขันระหว่างวันที่ 2 และ 3 เมษายน ค.ศ. 2013 , และนัดที่ 2 จะลงทำการแข่งขันระหว่างวันที่ 9 และ 10 เมษายน 2013

การจับสลากประกบคู่รอบรองชนะเลิศมีขึ้นในวันที่ 12 เมษายน ค.ศ. 2013.
รอบรองชนะเลิศ นัดแรก จะลงทำการแข่งขันระหว่างวันที่ 23 และ 24 เมษายน 2013 , และนัดที่ 2 จะลงทำการแข่งขันระหว่างวันที่ 30 เมษายน และ 1 พฤษภาคม 2013.สถิติการทำประตู และ สถิติการจ่ายบอล (นับตั้งแต่รอบคัดเลือก และ รอบเพลย์ออฟ)
บัลติมอรา

บัลติมอรา () เป็นกลุ่มดนตรีแดนซ์สัญชาติอิตาลีที่อยู่ในช่วงกลางถึงปลายทศวรรษ 1980 สมาชิกประกอบด้วย จิมมี แม็กเชน (หัวหน้าวง/ร้องนำ) มาอุริซิโอ บัสซี (คีย์บอร์ด, ร้อง) จอร์โจ กุชชีโลโว (กีตาร์ลีด) คลอดิโอ บัซซารี (กีตาร์ริทึ่ม) ปิแอร์ มิเคลาติ (กีตาร์เบส) และ กาบริเอลเล มิลอตติ (กลอง) มีเพลงเป็นรู้จักกันดีอย่างเพลง "ทาร์ซานบอย" (Tarzan Boy)
กิตติศักดิ์ ปฐมบูรณา

กิตติศักดิ์ ปฐมบูรณา ชื่อเล่น แจ็ค เป็นนักแสดงชายชาวไทย เกิดเมื่อวันที่ 15 เมษายน 2537 จบการศึกษาจาก โรงเรียนบดินทรเดชา (สิงห์ สิงหเสนี) ตอนนี้กำลังศึกษาในระดับอุดมศึกษาในชั้นปีที่ 4 ที่ มหาวิทยาลัยรังสิต คณะ นิเทศศาสตร์ เป็นที่รู้จักดีในบท บีม ในภาพยนตร์เรื่อง Home ความรัก ความสุข ความทรงจำ และ เกรียนฟิคชั่น รับบทเป็น โมน
บิชอป (ตัวละคร)

ลูคัส บิชอป () ตำรวจในแผนกคดีฆาตกรรม ผู้ที่เกิดในช่วง 70 ปี หลังยุคของเหล่า X-Men เติบโตมาโดยมีเหล่า X-Men เป็นต้นแบบ และหวังที่จะเห็นการอยู่ร่วมกันระหว่างมนุษย์และมิวแทนท์อย่างสงบสุข แต่ความเป็นจริงที่เขาเจอ ความขัดแย้งไม่มีทีท่าว่าจะสิ้นสุด

บิชอปใช้ชีวิตอยู่ท่ามกลางสงครามระหว่างสองเผ่าพันธ์ ช่วงวัยรุ่นเขาค้นพบว่า เขาสามารถใช้พลังที่เขามี ช่วยหยุดความขัดแย้งนี้ได้ คือการเข้าร่วม Xavier’s Security Enforcer กองกำลังรักษาความปลอดภัยที่ถูกจัดตั้งขึ้นโดยศาสตราจารย์ เอ็กซ์ เขาไต่เต้า จนได้เป็นตำรวจแผนกคดีฆาตกรรมของ XSE โดยมีหน้าที่ตรวจการเมืองที่โดนผลกระทบจากสงคราม ที่ปกคลุมด้วยกัมตภาพรังสี จนยากที่คนทั่วไปจะอาศัยอยู่ได้

ในระหว่างการไล่ล่า Trevor Fritzroy อาชญากรกลายพันธ์ที่มีความสามารถในการเปิดประตูเวลา บิชอป และสมาชิก XSE หลุดเข้าไปในประตูเวลา และพบว่าพวกเขาถูกส่งกลับมายังยุคสมัยของเหล่า X-Men และระหว่างการต่อสู่กับ ฟริทซอย สมาชิกในทีมของเขาถูกสังหาร และตัวเขาเองบาดเจ็บสาหัส แต่โชคยังเข้าข้างเค้า เขาได้พบกับเหล่า X-Men ฮีโร่ของเขา และช่วยชีวิตเขาไว้ และหลังจากหายดี เซเวียร์ก็ชวนเขาเข้าร่วม X-Men และเขาก็ยินดีเข้าร่วมด้วยความเต็มใจ

บิชอปมีพลังในการดูดซับพลังงานมาใช้กับตัวเองและปล่อยลำแสง นอกจากนั้นเขายังเชี่ยวชาญการใช้อาวุธสงครามอีกด้วย
รายชื่อผลงานของไอยู

ผลงานของไอยูประกอบไปด้วย สตูดิโออัลบั้ม 3 อัลบั้ม, อีพี 9 อัลบั้ม, เพลงประกอบละครซีรีส์ 9 เพลง,ซิงเกิล 21 เพลง, Collaborative ซิงเกิล 12 เพลง และ Featured ซิงเกิล 1 เพลง
เกสตาโพ

เกสตาโพ () หรือชื่ออย่างเป็นทางการคือ ทบวงตำรวจลับของรัฐ ("Geheime Staatspolizei") เป็นตำรวจลับอย่างเป็นทางการของนาซีเยอรมนี เริ่มตั้งแต่วันที่ 20 เมษายน ค.ศ. 1934 อยู่ภายใต้การบริหารจัดการของไรชส์ฟือเรอร์-เอ็สเอ็ส ไฮน์ริช ฮิมเลอร์ ในตำแหน่งหัวหน้าตำรวจเยอรมัน หลังเดือนกันยายน ค.ศ. 1939 เป็นต้นมา อยู่ภายใต้การบริหารจัดการโดยทบวงกลางความมั่นคงไรช์ (RSHA) และถือว่าเป็นองค์กรพี่น้องของทบวงอำนวยความปลอดภัย (SD) และยังเป็นสำนักงานย่อยของตำรวจความมั่นคง (ซีโพ)
คามางายะ

คามางายะ () เป็นเมืองในจังหวัดชิบะ ประเทศญี่ปุ่น มีขนาดพื้นที่ทั้งสิ้น 21.11 ตารางกิโลเมตร ในปี ค.ศ. 2011 มีจำนวนประชากร 108,142 คน

คามางายะตั้งอยู่ทางทิศตะวันตกเฉียงเหนือของจังหวัดชิบะ
เอซากุ ซาโต

เอซากุ ซาโต ( , 27 มีนาคม ค.ศ. 1901 – 3 มิถุนายน ค.ศ. 1975) นักการเมืองชาวญี่ปุ่น ดำรงตำแหน่งนายกรัฐมนตรีคนที่ 39 ของญี่ปุ่น ตั้งแต่ปี ค.ศ. 1964 - ค.ศ. 1972 ดำรงตำแหน่งยาวนานที่สุดในประวัติศาสตร์ญี่ปุ่น เคยได้รับรางวัลโนเบลสาขาสันติภาพในปี ค.ศ. 1975
ตูอาโมตัส

ตูอาโมตัส หรือ กลุ่มเกาะตูอาโมตู (, หรือชื่อทางการคือ "Archipel des Tuamotu") เป็นกลุ่มเกาะในดินแดนเฟรนช์โปลินีเซีย อยู่ในมหาสมุทรแปซิฟิกตอนใต้ ส่วนใหญ่เป็นเกาะปะการังวงแหวน มีเกาะเล็ก ๆ รวมกันประมาณ 80 เกาะ เป็นแนวเกาะปะการังวงแหวนที่ใหญ่ที่สุดในโลก ครอบคลุมพื้นที่ขนาดราวยุโรปตะวันตก

เปโดร เฟร์นันเดส เด เกย์รอส นักเดินเรือชาวโปรตุเกสเดินเรือให้แก่กษัตริย์สเปนมาพบบางส่วนของกลุ่มเกาะนี้ใน ค.ศ. 1606 ต่อมาใน ค.ศ. 1844 ฝรั่งเศสเข้าครอบครอง และผนวกเป็นของฝรั่งเศสหลัง ค.ศ. 1880 ตั้งแต่ตอนกลางทศวรรษ 1960 ฝรั่งเศสใช้เป็นสถานที่ทดลองระเบิดนิวเคลียร์
ลาปู-ลาปู

ลาปู-ลาปู หรือคาลิ ปูลาโค (ค.ศ. 1491-1542) เป็นผู้ปกครองเกาะมัคตาน ปัจจุบันอยู่ในวินยายัส ประเทศฟิลิปปินส์ ผู้เป็นที่รู้จักกันว่า เป็นชนพื้นเมืองคนแรกของกลุ่มเกาะที่ได้ต้านทานการล่าอาณานิคมของสเปน ปัจจุบัน เขาได้รับการยกย่องย้อนหลังว่าเป็นวีรบุรุษคนแรกของฟิลิปปินส์

เช้าวันที่ 27 เมษายน ค.ศ. 1521 ลาปู-ลาปูนำนักรบมัคตาน 1,500 คน เข้าสู้รบกับนักสำรวจและกองกิสตาดอร์ชาวโปรตุเกส เฟอร์ดินานด์ มาเจลลัน ผู้นำทหารสเปนติดอาวุธปืนสี่สิบเก้านาย ซึ่งภายหลังเป็นที่รู้จักกันในชื่อ ยุทธการมัคตาน ระหว่างยุทธการนี้ มาเจลลันและคนของเขาอีกหลายคนเสียชีวิต
อินไซ

อินไซ () เป็นเมืองในจังหวัดชิบะ ประเทศญี่ปุ่น มีขนาดพื้นที่ทั้งสิ้น 128.80 ตารางกิโลเมตร ในปลายปี ค.ศ. 2011 มีประชากร 88,652 คน
เครื่องจักร

เครื่องจักร, เครื่องกล หรือ เครื่องจักรกล (หรืออาจเรียกเพียง เครื่อง) หมายถึงเครื่องมือชนิดหนึ่งที่ประกอบขึ้นจากส่วนหนึ่งหรือส่วนต่าง ๆ หลายส่วน ซึ่งถูกสร้างขึ้นมาเพื่อทำให้บรรลุจุดมุ่งหมายเฉพาะเจาะจงอย่างหนึ่ง เครื่องจักรเป็นอุปกรณ์ที่มีพลังขับเคลื่อน ซึ่งมักจะเป็นพลังงานเชิงกล เคมี ความร้อน หรือไฟฟ้า เป็นต้น และบ่อยครั้งก็ถูกทำให้เป็นเครื่องยนต์ ในประวัติศาสตร์ อุปกรณ์จะเรียกว่าเป็นเครื่องจักรได้ก็ต่อเมื่อมีส่วนที่ขยับเคลื่อนที่ได้ อย่างไรก็ตามในปัจจุบัน เทคโนโลยีอิเล็กทรอนิกส์นำไปสู่การพัฒนาอุปกรณ์ที่ไม่จำเป็นต้องมีส่วนที่ขยับเคลื่อนที่ได้ แต่ก็ยังถือว่าเป็นเครื่องจักรอยู่

เครื่องกลอย่างง่าย เป็นอุปกรณ์ที่แปลงทิศทางหรือขนาดของแรงได้โดยง่าย เช่น รอก คาน พื้นเอียง ในขณะที่เครื่องจักรที่ซับซ้อนยิ่งขึ้นก็มีมากมายเช่น วิทยุ โทรทัศน์ ยานพาหนะ ระบบอิเล็กทรอนิกส์ คอมพิวเตอร์ เครื่องจักรโมเลกุล เป็นอาทิ
นนทกได้ลงมาเกิดเป็นพระราม
จีน ออคเคอร์ลันด์

ยูจีน อาร์เธอร์ ออคเคอร์ลันด์ (Eugene Arthur Okerlund) หรือที่รู้จักกันดีในนาม จีน ออคเคอร์ลันด์ (Gene Okerlund) เกิดวันที่ 29 พฤศจิกายน ค.ศ. 1942 เป็นผู้ประกาศและผู้สัมภาษณ์นักมวยปล้ำอาชีพชาวอเมริกันของWWEและWCW ได้รับการบรรจุเข้าสู่หอเกียรติยศดับเบิลยูดับเบิลยูอี ประจำปี 2006 ประกาศโดยฮัลค์ โฮแกน
รอน ซิมมอนส์

โรเนล "รอน" ซิมมอนส์ (Ronald "Ron" Simmons) หรือที่รู้จักกันดีในชื่อบนสังเวียนมวยปล้ำว่า รอน ซิมมอนส์ (Ron Simmons) เกิดวันที่ 15 พฤษภาคม ค.ศ. 1958 เป็นอดีตนักมวยปล้ำอาชีพ และนักอเมริกันฟุตบอลชาวอเมริกัน ของสมาคมเวิลด์เรสต์ลิงเฟดดิเรชั่น /เวิลด์เรสต์ลิงเอ็นเตอร์เทนเมนต์ หรือดับเบิลยูดับเบิลยูเอฟ/อี และเวิลด์แชมเปี้ยนชิพเรสต์ลิง หรือดับเบิลยูซีดับเบิลยู ปัจจุบันได้รับการบรรจุเข้าสู่หอเกียรติยศดับเบิลยูดับเบิลยูอี ประจำปี 2012 เป็นอดีตแชมป์โลก WCW 1 สมัย อดีตแชมป์โลกแทกทีม WCW 1 สมัย อดีตแชมป์ยูเอสแทกทีม WCW 1 สมัย อดีตแชมป์โลกแทกทีม 3 สมัย และเป็นแชมป์โลกผิวดำคนแรก
คาลาไมน์

คาลาไมน์ หรือ แคลาไมน์ () เป็นสารผสมซิงก์ออกไซด์ (ZnO) กับเฟอร์ริกออกไซด์ (FeO) ราว 0.5% มีลักษณะเป็นสีชมพู เป็นส่วนประกอบสำคัญในโลชันคาลาไมน์ และใช้เป็นยาแก้คัน (เป็นผลมาจากฟีนอลในสูตร) เพื่อรักษาอาการคันอ่อน ๆ เช่น ไหม้แดด ผื่นแดง การสัมผัสไอวี่พิษ อีสุกอีใส และแมลงกัดต่อย นอกจากนี้ ยังใช้เป็นยาแก้คันอ่อน ๆ เพื่อป้องกันการติดเชื้อซึ่งสามารถเกิดได้จากการเกาบริเวณที่คัน และเป็นยาสมานเพื่อทำให้การซึมเยิ้มแห้ง (dry weeping) หรือการซึมเยิ้มตุ่มพอง (blister) และฝีสิว (acne abscess)
เมืองผี

เมืองผี เป็นหมู่บ้าน เมืองหรือนครที่ถูกทิ้งร้าง ซึ่งเป็นเพราะกิจกรรมทางเศรษฐกิจที่สนับสนุนสถานที่แห่งนั้นล้มเหลว หรือเนื่องจากภัยพิบัติทั้งที่ธรรมชาติและมนุษย์เป็นสาเหตุ เช่น น้ำท่วม ปฏิบัติการรัฐบาล สภาพไร้กฎหมายควบคุมไม่ได้ สงครามหรือภัยพิบัตินิวเคลียร์ คำนี้บางครั้งใช้หมายถึงนคร เมืองหรือย่านที่ยังมีประชากรอยู่ แต่น้อยกว่าในอดีตมาก

เมืองผีบางแห่งกลายเป็นสถานที่ท่องเที่ยว เช่น ปริปยัต (Pripyat) ประเทศยูเครน บางแห่งได้รับความนิยมเพราะรักษาสถาปัตยกรรมเฉพาะของสมัยหนึ่งไว้ การท่องเที่ยว การเขียนถึง และการถ่ายภาพเมืองผีเป็นอุตสาหกรรมขนาดย่อม

เมื่อครั้งแผ่นดินไหวและคลื่นสึนามิในโทโฮะกุ พ.ศ. 2554 ที่ประเทศญี่ปุ่น ทำให้เมืองโทะมิโอะกะในจังหวัดฟุกุชิมะ กลายเป็นเมืองร้างเนื่องจากอยู่ในรัศมีของโรงไฟฟ้าพลังงานนิวเคลียร์ มีผู้ที่ได้รับอนุญาตให้กลับมาพำนักในเมืองนี้ได้เพียงคนเดียวชื่อ นะโอะโตะ มะสึมุระกับสุนัขที่เขาเลี้ยงหนึ่งตัว
จำเนียร สันติสุขนิรันดร์

พระคุณเจ้าหลุยส์ จำเนียร สันติสุขนิรันดร์ (30 ตุลาคม พ.ศ. 2485) เป็นบาทหลวงชาวนครพนม อดีตประธานสภาประมุขแห่งบาทหลวงโรมันคาทอลิกแห่งประเทศไทย ปัจจุบันยังดำรงตำแหน่งฝ่ายบริหารหลายตำแหน่งในคริสตจักรโรมันคาทอลิกในประเทศไทย เช่น อัครมุขนายกมิสซังโรมันคาทอลิกท่าแร่-หนองแสง เป็นต้น

อัครมุขนายกจำเนียรเกิดในครอบครัวเกษตรกรชาวนครพนม เมื่อวันที่ 30 ตุลาคม พ.ศ. 2485 บิดาชื่อนายสมเกียรติ มารดาชื่อนางเสาร์ มีพี่น้องรวมตัวท่านเป็น 6 คน ศึกษาชั้นประถมศึกษาที่โรงเรียนหนองแสง จังหวัดนครพนม และจบชั้นมัธยมศึกษาที่โรงเรียนวรธรรมพิทยาคาร (ถูกยุบรวมกับโรงเรียนเซนต์ยอแซฟท่าแร่ ในปี พ.ศ. 2516) จนปี พ.ศ. 2506 พระคุณเจ้าเกี้ยน เสมอพิทักษ์ ประมุขมิสซังท่าแร่ในขณะนั้นได้ส่งท่านไปศึกษาที่เซมินารีใหญ่ชื่อ Collegio Propaganda Fide Roma ณ กรุงโรม ประเทศอิตาลี จนจบปริญญาโทสาขาวิชาปรัชญาและเทววิทยา และรับศีลอนุกรมเป็นบาทหลวง โดยมีสมเด็จพระสันตะปาปาปอลที่ 6 เป็นผู้โปรดศีล พ.ศ. 2513 กลับมาปฏิบัติศาสนกิจที่ประเทศไทย ทำงานจนได้ดำรงตำแหน่งสำคัญต่าง ๆ เช่น ผู้ช่วยอธิการอาสนวิหารอัครเทวดามีคาแอล อธิการโบสถ์นักบุญกาทารีนา อธิการอาสนวิหารอัครเทวดามีคาแอล อุปมุขนายกมิสซังโรมันคาทอลิกท่าแร่-หนองแสง มิชชันนารีประจำประเทศฝรั่งเศส เป็นต้น

กระทั่งวันที่ 22 พฤศจิกายน พ.ศ. 2541 สมเด็จพระสันตะปาปาจอห์น ปอลที่ 2 จึงประกาศแต่งตั้งท่านเป็นมุขนายกมิสซังโรมันคาทอลิกนครสวรรค์ ได้รับการอภิเษกเมื่อวันที่ 23 มกราคม พ.ศ. 2542 โดยมีพระคาร์ดินัลไมเกิ้ล มีชัย กิจบุญชู อัครมุขนายกมิสซังโรมันคาทอลิกกรุงเทพฯ ในขณะนั้นเป็นประธานคณะผู้อภิเษก ต่อมาวันที่ 1 กรกฎาคม พ.ศ. 2548 ท่านจึงได้รับรับแต่งตั้งเป็นอัครมุขนายกมิสซังโรมันคาทอลิกท่าแร่-หนองแสง มีพิธีเข้ารับตำแหน่งในวันที่ 20 สิงหาคม ปีเดียวกัน ท่านดำรงตำแหน่งนี้มาจนปัจจุบัน

ปัจจุบันอัครมุขนายกจำเนียรดำรงตำแหน่งต่าง ๆ ดังนี้